CELEX: 62010CN0479
Language: el
Date: 2010-10-05 00:00:00
Title: Υπόθεση C-479/10: Προσφυγή της 5ης Οκτωβρίου 2010 — Ευρωπαϊκή Επιτροπή κατά Βασιλείου της Σουηδίας

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/24
            
         Προσφυγή της 5ης Οκτωβρίου 2010 — Ευρωπαϊκή Επιτροπή κατά Βασιλείου της Σουηδίας
   (Υπόθεση C-479/10)
   ()
   2010/C 328/40
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: K. Simonsson και A. Alcover San Pedro)
   
      Καθού: Βασίλειο της Σουηδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο της Σουηδίας, υπερβαίνοντας τις οριακές τιμές ΑΣ10 στον αέρα του περιβάλλοντος κατά τα έτη 2005, 2006 και 2007, στις ζώνες SW 2 και SW 4, καθώς και κατά τα έτη 2005 και 2006, στη ζώνη SW 5, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/30/ΕΚ (1) του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος,
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 5, παράγραφος 1, της οδηγίας 1999/39 προβλέπει ότι τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι οι συγκεντρώσεις ΑΣ10 στον αέρα του περιβάλλοντος δεν υπερβαίνουν τις οριακές τιμές που αναφέρονται στο μέρος Ι του παραρτήματος ΙΙΙ, από τις καθοριζόμενες στο παράρτημα αυτό ημερομηνίες. Η κρίσιμη εν προκειμένω ημερομηνία είναι η 1η Ιανουαρίου 2005.
   Από τις εκθέσεις τις οποίες η Σουηδία διαβίβασε στην Επιτροπή όσον αφορά τα έτη 2005 έως 2007 προκύπτει ότι σημειώθηκε υπέρβαση των οριακών τιμών στις ζώνες SW 2 και SW 4 καθ’ όλο το εν λόγω διάστημα, καθώς και στη ζώνη SW 5 κατά τα έτη 2005 και 2006.
   Ως εκ τούτου, η Σουηδία παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/30, όσον αφορά τις εν λόγω ζώνες και τα εν λόγω έτη.
   
      (1)  ΕΕ L 163, σ. 41.